
ÅRSBERETNING 2019
Fotball yngres avdeling i Lommedalens IL

Styrets medlemmer/rekruttering 
Styret i fotball yngres avdeling (FYA) har i 2019 bestått av: Styreleder: Espen Strand, Styremedlemmer: Kjetil Eide (Økonomi), Runa Flugstad (kvalitetsklubbansvarlig/dommer/EMS), Lars Ellingsgard (FIKS), Dyveke Eckbo (rekruttering) og Aanund Berdal (Utstyr og By).
 
I tillegg har vi mye god hjelp fra Administrasjonen med Marianne Fjelberg, Reidunn Rake, Thomas Larsen, Mattias Book og Erik Benjaminsen.

Takk også til Ingar Brekke og Kåre Brandvik for stor innsats ifm. anleggene våre og ifm. fotballskole.

Takk også til arbeidet nedlagt av Jens Erik Gade ifm. etablering av undervarme og rehabilitering av nedre kunstgressbane på Lommedalsanlegget.

Nye trenere Waqas Afgan og Massimo Miotto som begynte i klubben mot slutten av året ønskes spesielt velkommen.

Styret sliter med rekruttering til styret og må jobbe aktivt med dette i tiden fremover.  Styrets medlemmer har stort sett vært med i lang tid slik at erfaring og kontinuitet er god, men det er behov for påfyll fra foreldre på yngre lag.  Til tross for gjentatte forsøk det siste året har rekruttering ikke ført frem.  Trolig må enkeltlag/enkeltårganger pålegges å stille med styremedlemmer.

VISJONEN – Flest mulig lengst mulig! 
Sportslig visjon vil, som før, være «flest mulig, lengst mulig og - best mulig» og Lommedalens IL skal være et positivt og attraktivt aktivitetsalternativ for alle barn og unge i «Norges idrettsdal» som ønsker å lære-, spille- og satse på fotball. Klubben skal gi utøvere på alle nivåer de beste individuelle og lagmessige forutsetninger for fotballrelatert utvikling i et positivt miljø. 

Vi ønsker også at spillerne skal ha mulighet til å drive andre idretter. Vi mener at allsidighet er viktig og vi ønsker at våre lagledere og trenere skal bidra til å legge til rette for dette. 

Klubben har mot slutten av året forsterket trenerteamet med to nye fulltidsansatte trenere.  Dette er et løft for klubben som da til sammen får 4 høyt kvalifiserte fulltids trenere til å drive sportslig utvikling i klubben.   Styret føler seg trygge på at dette vil bidra til at fokus på visjonen i klubben vil øke og at det vil føre til et bedre sportslig tilbud på tvers av  evner og forutsetninger for alle klubbens spillere.

Høyt aktivitetsnivå 
I tillegg til seriespill deltok lagene på en rekke cuper som Kalvøya Cup, Jutultreffen, Sør cup, Bø Sommarland Cup, Sandar-cup, Dana cup og Färgelanda cup i Sverige for å nevne noen i tillegg til en rekke andre cuper i nærområdet. Utover dette var det flere lag på ulike treningsleirer. 

Med det store antallet barn som vil spille fotball (ca. 750-850 barn i gruppen) står gruppa foran en spennende tid med mange muligheter. Styret har strukturert oppgaver og aktiviteter, fordelt ansvar og iverksatt en rekke tiltak. Vi fortsetter å ta viktige steg fremover innen spillerutvikling, trenerutvikling, samarbeid og kommunikasjon, administrasjon og sosiale tiltak. 

Totalt var det påmeldt ca 70-80 lag i serien i 2019. 

Lagene 
I 2019 har omkring 350 jentespillere vært aktive i klubben, fordelt på ca 30 lag i serien. Videre er det ca. 400-450 aktive guttespillere fordelt på rundt 50 lag.

En rekke av klubbens ungdommer deltar som trenere og dommere i tillegg til å spille på eget lag.

Det sees svært positivt på at man nå har en god kontinuitet fra 5- og 7-er lag, opp igjennom 9-er og 11-er og helt opp til A-laget med proffe trenere og en helhetlig satsing. Det er god kommunikasjon mellom lagene slik at hospitering og deling av kompetanse osv fungerer optimalt. 

Det mangler et A-lag på jentesiden og det håpes at dette i løpet av noen år kan  etableres.

Det er bedre samhandling med A-laget i de senere år enn det det har vært tidligere.  Dette sees på med positive øyne.  Det bør dog sees på om A-laget skal trekkes enda tettere inn mot FYA enn det som er tilfelle i dag. 

Spillerutvikling 
Styret arbeider aktivt for å utvikle spillergruppen gjennom et eget spillerutviklings-program. Hensikten er å følge opp hver enkelt spiller tettere samtidig som ulike tiltak sørger for at alle får en utvikling tilpasset eget utgangspunkt. 
Følgende områder er vektlagt i 2019: 
· Strukturert ”hospitering” der de mest engasjerte spillerne trener og spiller kamp med laget ett års trinn over 
· Egne camper for de spillere som ønsker utvidet trening
· Egen talentsatsning for å utvikle de mest engasjerte spillerne 
· Etablert kontakt med andre spillerutviklere for erfaringsutveksling 
· Et mer strukturert opplegg for keepertreningene 
· Styrke og kondisjonstrening inne gjennom vinteren 
· Eget utviklingskurs for trenere slik at disse bedre kunne ivareta sine lag
· Akademi for de yngste og nestyngste
· Eget samarbeid med Stabæk

Det har også vært lagt vekt på bedre samarbeid med A-laget/rekruttlaget som har ført til at flere juniorspillere har hospitert for eldre lag. Dette gir flere spillere en smakebit av hva som forventes av spillere på A-lags nivå noe som igjen bidrar til bedre mestring på eget lag. 

Tine Fotballskole Nok en Tine Fotballskole ble gjennomført med stor suksess. Vi hadde opp imot 450 fotballglade barn gjennom begge ukene.  Det jobbes aktivt med å gjøre fotballskolen bedre og bedre og spesielt fremheves nå en trenerstab som etter hvert er blitt mer erfaren og som har blitt ledet av våre ansatte trenere på en god måte.  Dette gir et sportslige stadig bedre og godt planlagt opplegg.

Tine fotballskole er ment som et breddeopplegg for alle som ønsker å spille litt ekstra fotball i ferien.  Målgruppen er de yngre spillerne.

Ifm. Tine forballskole nevnes også maten som lages av Reidunn.  Kvaliteten på maten er ypperlig og hjemmelagd fra A til Å.  Her gjøres det en imponerende jobb med sunn, god og hjemmelagd mat som få andre fotballskoler kan matche.
 
Fotballcamp Fotballgruppen fortsetter å arrangere fotballcamper, noe som ble veldig godt tatt imot. Det ble arrangert en camp for gutter og jenter i april, i uke 26, samtidig som Tine Fotballskole og i oktober. Primus motor for disse campene har vært Erik og Mattias som har fått med seg gode trenere på et meget profesjonelt opplegg.  Campene er ment som en utviklingsarena for de spillere som ønsker å bli gode fotballspillere.

Lommedalen Fotballakademi 
Akademiet har i år vært drevet av Erik Benjaminsen og Mattias Book. Deltakerantallet har fortsatt å være høyt og tilbudet med Akademi er populært.  Vi er heldige som har mange gode og engasjerte trenere, som samtidig har trenerkurs, treningslære og/eller pedagogisk utdanning. Dette har gitt akademiet et profesjonelt preg som er grunnen til at det er så populært.  Vi har også fokusert mye på kosthold, og gir alle deltakere en sunn lunsj før trening og smoothie etter trening. Stor takk til Reidunn også her! 

LFA skal ikke bare være et sted spillere skal komme til for å spille fotball, men et trygt miljø for alle, og et sted der man møter nye barn fra andre skoler og kan bygge nye vennskap. Vi er utrolig stolt av det vi har fått til og håper på at alle føler det samme.

LFA har et godt samarbeid med Nettbuss som gjør det mulig å ha med flest mulig på LFA. LFA ser på mulighetene for å utvide tilbudet sitt ved å ta i bruk Helset banen. Vi håper dette kan bidra til at flere kan være med. 

Januar 2020 starter vi opp med Ungdomsakademi. Dette er for de kullene som er for gamle for vanlig LFA for unge til å være med på utviklingstrening. Med dette så får alle fra 2-7. klasse på barneskolen et tilbud i tillegg til lagstrening. 

Sportslig sett på akademiet ser vi at flere har tatt store steg på fotballbanen. Spillerne som deltar får mange repetisjoner med ballen og god coaching på det tekniske og taktiske. Vi ser at de som deltar på akademiet gjør det godt hos sine respektive lag. 

Nettside og sosiale medier
Hjemmesiden til fotballavdelingen oppdateres løpende. Årshjulet er oppe og går, og oppdateres så fort noe nytt kommer inn. Viktig å benytte denne siden, da vi legger ut mye info som kanskje ikke kommer på facebook. Alt fra arrangementer til nyttig informasjon. FYA har også satt opp flere Facebook grupper for alle i fotballgruppen der det legges ut og deles all nyttig informasjon og nyheter til alle medlemmer. Til sammen utgjør hjemmesiden og facebook gode kommunikasjonskanaler ut mot medlemmene.

Thomas Larsen har fått et utvidet ansvar i klubben ifm. sosiale medier og dette vil trolig også føre til enda bedre kommunikasjon utad og en hjemmeside som oppdateres raskere og oftere.

Spond er blitt en viktig del av kommunikasjonen for mange lag og kan se ut som om den i hvert fall delvis erstatter facebook. 

Ribbecup
Ribbecup ble ikke avholdt i år.
 
Utviklingsgruppen 
Utviklingsgruppen har nå blitt arrangert for syvende året på rad og gjennomføres både på vårsesongen og høstsesongen. Tanken bak denne type trening er å kunne gi de mest dedikerte spillerne i klubben et ekstra tilbud som gjør at de utvikler seg individuelt, men også at de blir i klubben lengre som igjen er et ledd i arbeidet med å produsere spillere helt opp til eget seniorlag. 

Dette er treninger hvor vi utelukkende jobber med å utvikle tekniske ferdigheter ned på relativt små detaljer. Det jobbes også med å utvikle ferdigheter som omhandler spiller forståelse gjennom avstandsbedømmelse, vinkler og relasjoner til medspillere for å utføre gitte situasjoner med tempo, rytme og samhandling. Gjennom målrettet trening så skapes det også en bevisstgjøring hos den enkelte i forhold til egentrening samt en treningskultur generelt. Treningene avholdes i helgene og det har vært et meget bra oppmøte på disse treningene som vi er veldig fornøyd med. 

Det er til sammen 4 eller 5 grupper a 15 spillere som tilbys denne treningen hver uke.  Spillere plukkes ut i samarbeid mellom Glenn og trenere på de aktuelle årganger.  Det er spillere fra 2003 (utgående i år), 2004, 2005 og 2006 (inngående i år) som får tilbud. 

Takk til Glenn Hartmann for en god jobb med disse treningene.

Keepertrening 
Vi har gjennomført ukentlige keepertreninger med keepere i aldersspennet 8-16 år i BIP og på Lommedalsbanen. Dette for å gi unge keeperspirer en grunnleggende innføring i den samme rollen. Vi sliter med keepere i de eldre årsklassene, men det synes å være en økende interesse for keeperrollen på de yngre lagene. 

Takk til Christian Hafstad for en god jobb med keeperutvikling i klubben frem til nå.  Christian avslutter nå sin rolle i klubben på dette området – han søker ny erfaring i annen klubb for å se om hvor langt han kan utvikle sine egne keeperferdigheter.

Amine Trexi, ny keeper på A-laget, er kommet inn og fyller denne fremover.  Velkommen til ham. 

Trenerutvikling 
I løpet av 2019 har Lommedalen FYA ansatt 2 nye hovedtrenere/fulltidsansatte trenere.  Disse er kommet inn i tillegg til de 2 vi allerede har hatt.  Dette betyr at klubben nå er så heldig å disponere en fulltidsansatt trenergruppe som har flere viktige oppgaver :
· Å være trenere for ungdomslagene
· Å være årskullsansvarlig for barnefotballagene 
· Å videreutvikle sportsplan og sportlig opplegg for hvert enkelt kull
· Ivareta akademiet
· Ivareta camper og fotballskole

Dette betyr at vi endelig har muligheten til å la klubben faktisk være «sjef» - dvs. at opplegget i klubben har samme basis og at alle lagene, trenere og spillere jobber mot et felles mål etter et helhetlig  opplegg.

Vi hadde flere deltakere på trenerkurs som gir C-lisens i løpet av året. Vi har også arrangert egne interne kurs med egne instruktører – noe som gjør det langt enklere for våre frivillige å delta på kurs.

Klubben har som mål å utdanne en av nøkkeltrenerne til UEFA B-trenerlisens per år. 

Erik Benjaminsen har i løpet av året tatt kurs som trenerveileder.

Det har også vært lagt vekt på å rekruttere ungdommer internt som trenere. Dette for å øke deres kompetanse om fotball. Videre bidrar dette også positivt ift de yngre spillere i klubben som får ungdommer de kan se opp til. 

Eat move sleep 
Lommedalen ble valgt ut som EAT MOVE SLEEP- ambassadørklubb i 2018.  EAT MOVE SLEEP er et samarbeid mellom NFF, Folkehelseinstituttet og BAMA.   Vi var også EMS-klubb i 2019.  Dette konseptet er nå løftet opp på klubbnivå og går ikke lenger i regi av fotballen alene.

Eat move sleep -cup 
Det ble arrangert veldig vellykket EMS-Cup på Lommedalsbanen helgen 11. – 12. mai. Kiosken kunne friste med sunn og god mat, og Smelter Mathus var på plass. I tillegg til alle de fine kampene, var det mange spennende aktiviteter for store og små, med blant annet Frode Grodås, EMS-Camp, DJ ved premieutdelingen, og fotballtrikser Adrian Krog. 

Totalt antall lag	 	  132
Totalt antall deltagere	 	1100
Antall kamper			  266
Antall dommere		    75
Estimert antall tilskuere	1500
Antall funksjonærer/frivillige	  168

Vi takker spesielt arrangementskomiteen med Roger Rake i spissen! I tillegg takker vi alle dommere, funksjonærer og frivillige.  Vi takker også NFF og BAMA for godt samarbeid. 

Det var planlagt ny cup 6. -7. Juni, 2020. Denne blir ikke arrangert som planlagt grunnet Covid-19. 


Materialforvaltning FYA 
I 2019 har klubben fortsatt prinsippet om at hvert lag har eget utstyr.  Dette fordi det forsvant mye utstyr fra boden når utstyret var felles og flere lag opplevet mangler når de kom til boden for å hente ut f.eks. baller. 

Våre avtaler med Verket Sport og Adidas, som ble inngått i 2018, som leverandør til klubben har fortsatt i 2019.  

Det har vært en del problemer med fakturering vedrørende utstyr fra Verket sport, men med nytt økonomisystem i butikken ser dette nå ut til å være historie.

Økonomi  
FYA har i 2019 har hatt en sunn økonomi, og har god kontroll på økonomien. Driftsresultatet for 2019 viser et overskudd på 238.457, som er en bedring med kr 37 013 fra 2018.

For 2019 kommer utgifter til oppgradering av kunstgressbanen på Lommedalen nedre inn.  Dette er det tatt høyde for i budsjettet for 2020 og videre fremover.
 
Anlegg 
Administrasjonen/medlemmene i klubben gjorde en stor innsats ifm å etablere halve banen på Øvre Toppenhaug med kunstgress i 2017.  Noe arbeid ble gjort med denne banen i 2018, men først på vårparten 2019 ble det gjort en skikkelig dugnad med innfylling av sand og granulat.  Det gjenstår noe arbeid med å legge inn mere sand og granulat i år, samt at en del av de hvite stripene på gresset som er på feil sted burde vært sprayet over. 

Arbeid med rehabilitering av gresset på nedre kunstgressbane i Lommedalen ble utført sommer 2019. Det ble lagt nytt kunstgress, samt rør for fremtidig mulighet for undervarme. I tillegg klarte man til desember å ha klart også anlegget for undervarme slik at klubben vinteren 2019/2020 trente på egen bane.  Dette er et enormt løft for klubben – både sportslig og økonomisk.  Takk til Ingar, Kåre og Jens, med god støtte fra Marianne, som fikk dette til!!!

Klubben disponerer nå 3 ½ kunstgressbane, hvorav en med undervarme.  Dette ansees som tilstrekkelig pr dags dato.

Helsetbanen fikk en del skader på gjerde osv ifm. snømåking våren 2018.  Dette må utbedres.

Nett på diverse mål slites fort ut.  Diverse nett må byttes i 2020.
 
Kioskdrift 
Det har ikke vært kioskdrift på banene i 2019.

By parkering 
Avgiften på By er kr 30 pr. parkering.  Inntjeningen i 2019 var god som følge av en god vinter.  Tusen takk til Aanund for god jobb med vakter og til alle som stilte opp på vakt.

Det er dog fortsatt utfordring med å få alle som skal være vakter til å møte opp.  Dette kan føre til at klubben går glipp av inntekter.  Viktig å synliggjøre hvor mye denne jobben faktisk innbringer til klubben.

Rekruttering 
Styret har jobbet med å gi et tilbud til yngre spillergrupper enn tidligere de senere år. Dette har ført til at 6-åringene som er i ferd med å avslutte barnehagen får et treningstilbud våren før de begynner på skolen. Dette er svært populært. Det er dog viktig at de yngre tas godt imot. Styret arbeider med et opplegg for disse barna slik at de ivaretas og tidlig lærer hva vi ønsker at en Lommedalen-spiller skal stå for. 


Årsfest 
Årsfest holdes for alle trenere og lagledere med følge. Det ble invitert til årets fest, men nesten ingen meldte seg på.  Som følge av dette ble det i stedet gjennomført en «styremiddag» hvor de som har gjort en ekstraordinær innsats for klubben ble invitert.  Det er hovedsakelig ønskelig med en årsfest hvor alle kan bli gjort stas på, men styremiddagen fungerte godt som en erstatning.  

Kvalitetsklubb 
NFF har et opplegg som kalles kvalitetsklubb og som medfører at klubber i NFF kan få kvalitetssikret sine sportslige og administrative opplegg, for å sikre at dette ligger på et best mulig nivå.  

Det utarbeides en rekke planer og rutiner for hvordan klubben drifter alle sider av sin virksomhet.  I denne sammenheng jobber klubben med ny sportsplan, ser på arbeid med dommere, fair play og rekruttering, jobber med økonomiske rutiner, sørger for å lage en klubbhåndbok osv. Alt skal godkjennes av NFF. 

Hensikten er at alle lett skal finne informasjon om hvordan arbeid i Lommedalens IL skal gjøres. Lommedalen er fortsatt i prosess for å bli sertifisert. Det jobbes videre med dette. 

Runa Flugstad er ansvarlig for øvrig arbeid med kvalitetsklubbkonseptet.

Dommere 
Det er satt inn flere tiltak med mål om å gjøre det lettere å skaffe dommere til seriekamper og for å skape et godt dommermiljø i klubben: 
· Det er arrangert samlinger for dommere- Kick-off på våren og avslutning på høsten
· Konkurranse med premier for flest dømte kamper
· [bookmark: _GoBack]Dommerkursene er flyttet fra høst til vår
· Økte satser for 2019 
· 12-åringene har fått lov å dømme 5ér

Vi arrangerte klubbdommerkurs med NFFs instruktør for alle født 2006 og eldre. I tillegg fikk 2007-kullet et eget kurs for å kunne dømme 5ér fotball. Dette ble arrangert av vår dommerveileder Stian Andre Kuznetsoff. Det var et prøveprosjekt som vi har fått gode tilbakemeldinger på. EMS-Cupen var ”praksis” for alle som tok kurset. Eldre og mer erfarne klubb- og kretsdommere veiledet, sammen med også voksne. 

Det ble også satt opp klubbdommerkurs på høsten, men det måtte avlyses på grunn for få påmeldte deltagere.  

Stor takk til vår dommerveileder Stian Andre Kuznetsoff for innsatsen med våre yngre dommere. 

Det ble lagt ut spørreundersøkelse/evaluering til lagledere/trener på slutten av sesongen. Takk til alle som har svart på denne. 

Lommedalen har nå 2 dommere som dømmer for kretsen, samt en ny rekruttdommer som tok kurset i januar 2020.  Alle rekrutt-/kretsdommere signerer nå dommerkontrakt med klubben. Det er nytt fra og med 2019.

Stian Andre Kuznetsoff er av NFF Akershus kåret til Årets assistentdommer 2019. Gratulerer! 

Lommedalen 5. mai 2020 


Espen Strand 			Runa Flugstad			Kjetil Eide
Leder				Styremedlem			Kasserer

